CPALL ชื่นใจ! กำไร Q2/59 โต 34% หลังลุยขยายสาขาต่อเนื่อง
CPALL ชื่นใจ! กำไร Q2/59 โต 34% อยู่ที่ 4.20 พันลบ. จากปีก่อน 3.14 พันลบ. หลังมีรายได้เพิ่มจากการขยายสาขา 7-Eleven และ Makro ด้าน 6 เดือนแรกกำไรเพิ่มขึ้น 26% อยู่ที่ 8.26 พันลบ. จากปีก่อน 6.55 พันลบ.
10 ส.ค. 2559

บริษัท ซีพี ออลล์ จำกัด (มหาชน) หรือ CPALL รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 4.20 พันล้านบาท หรือมีกำไรสุทธิ 0.47 บาทต่อหุ้น เพิ่มขึ้น 34% จากช่วงเดียวกันของปีก่อนที่มีกำไรสุทธิ 3.14 พันล้านบาท หรือมีกำไรสุทธิ 0.35 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 8.26 พันล้านบาท หรือ 0.92 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ 6.55 พันล้านบาท หรือ 0.73 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้นจากการขยายสาขา 7-Eleven และ Makro
 